Tolong jelaskan mengenai Hurikan Karl (2010) dalam bahasa melayu

Hurikan Karl merupakan ribut tropika kesebelas, hurikan keenam dan hurikan major kelima dalam musim hurikan Atlantik 2010. Karl bertemu daratan pada mulanya di Semenanjung Yucatán, Mexico sebagai ribut tropika kuat, dan kemudiannya bertemu lautan berhampiran Veracruz, Mexico sebagai hurikan kategori 3 setelah kekuatannya bertambah di Teluk Campeche. Jumlah kerosakan akibat siklon tropika ini dianggarkan sekitar 70 bilion MXN ($5.6 bilion USD)..

Persediaan menghadapi ribut dan impak ribut

Di Quintana Roo, di Semenanjung Yucatán, hujan lebat daripada Karl mengakibatkan banjir di beberapa tempat. 150 keluarga hilang tempat tinggal. Walau bagaimanapun, tiada kerosakan besar yang dilaporkan.  Hurikan Karl juga turut menyebabkan 54,265 penduduk terputus bekalan elektrik, tetapi dapat dipulihkan dalam tempoh sehari.

Manakala di negeri Veracruz, Mexico, pihak berkuasa tempatan mengeluarkan amaran merah apabila hurikan Karl menghampiri kawasan pesisiran berdekatan. Lapan kawasan perbandaran diletakkan bawah arahan pengosongan pantai mandatori. Stesen Janakuasa Nuklear yang terletak di pesisir Laguna Verde menghentikan operasi sebagai langkah berjaga-jaga. Pemex juga mengosongkan fasiliti di Teluk Mexico yang berada dalam laluan hurikan Karl.  Dengan pemberhentian sementara penggalian minyak di 14 telaga minyak Pemex, harga minyak meningkat 54 sen kepada AS$75.11 setong.

Setelah membadai Veracruz, dua orang terbunuh setelah rumah masing-masing diranapkan oleh tanah runtuh.  Korban ketiga dilaporkan di negeri Tabasco apabila mangsa lemas dalam rumahnya yang dibanjiri.  Dianggarkan 200,000 penduduk terputus bekalan elektrik di kawasan ini akibat hurikan Karl.